Document ID: 32004R1084

KOMMISSIONENS FORORDNING (EF) Nr. 1084/2004
af 9. juni 2004
om fravigelse af forordning (EF) nr. 2848/98 for så vidt angår fristen for indgåelse af dyrkningskontrakter mellem producenterne og de virksomheder, der foretager den første forarbejdning, i råtobakssektoren for 2004-høsten
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak (1), særlig artikel 7, og
ud fra følgende betragtninger:
(1)
I artikel 10, stk. 1, i Kommissionens forordning (EF) nr. 2848/98 af 22. december 1998 om gennemførelsesbestemmelser til Rådets forordning (EØF) nr. 2075/92 for så vidt angår præmieordningen, produktionskvoterne og den særstøtte, der ydes til producentsammenslutningerne, i tobakssektoren (2), er fristen for indgåelse af dyrkningskontrakter undtagen i tilfælde af force majeure fastsat til den 30. maj. I afventning af vedtagelsen af en ny støtteordning for råtobak i forbindelse med Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (3) var producenterne og de virksomheder, der foretager den første forarbejdning, ikke i stand til at indgå dyrkningskontrakter i tide. Fristen for 2004-høsten bør derfor udskydes.
(2)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Råtobak -
UDSTEDT FØLGENDE FORORDNING:
Artikel 1
For 2004-høsten skal dyrkningskontrakterne uanset artikel 10, stk. 1, i forordning (EF) nr. 2848/98 senest indgås den 30. juni 2004 undtagen i tilfælde af force majeure.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 31. maj 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. juni 2004.

Labels: 17
19
5
6